ประกาศคณะกรรมการควบคุมยาเสพติดให้โทษประกาศคณะกรรมการควบคุมยาเสพติดให้โทษเรื่องกำหนดหลักเกณฑ์และวิธีการในการรับเข้าบำบัดรักษาในสถานพยาบาล โดยที่เป็นการสมควรกำหนดหลักเกณฑ์และวิธีการในการรับเข้าบำบัดรักษาในสถานพยาบาลสำหรับผู้เสพยาเสพติดให้โทษ ผู้เสพและมีไว้ในครอบครอง ผู้เสพและมีไว้ในครอบครองเพื่อจำหน่ายหรือผู้เสพและจำหน่ายซึ่งยาเสพติดให้โทษปริมาณไม่เกินที่กำหนดในกฎกระทรวงที่สมัครใจขอเข้ารับการบำบัดรักษาก่อนความผิดจะปรากฏเพื่อให้บุคคลดังกล่าวสามารถเข้ารับการบำบัดรักษาในสถานพยาบาลที่มีหลักเกณฑ์และวิธีการในการรับเข้าบำบัดรักษาอันเป็นมาตรฐานเดียวกันและมีโอกาสได้พ้นจากความผิดตามที่กฎหมายบัญญัติไว้สามารถกลับเข้าสู่สังคมได้อย่างปกติสุขอาศัยอำนาจตามความในมาตรา๑๓ (๗) และมาตรา ๙๔ วรรคสอง แห่งพระราชบัญญัติยาเสพติดให้โทษ พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติยาเสพติดให้โทษ (ฉบับที่ ๕) พ.ศ. ๒๕๔๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๙ มาตรา ๔๘ มาตรา ๕๐ มาตรา ๒๓๗และมาตรา ๒๓๘ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการควบคุมยาเสพติดให้โทษออกประกาศไว้ ดังต่อไปนี้ข้อ๑ ในประกาศนี้สถานพยาบาล หมายความว่าสถานพยาบาลตามกฎหมายว่าด้วยยาเสพติดให้โทษผู้อำนวยการ หมายความว่าผู้อำนวยการหรือหัวหน้าสถานพยาบาลของรัฐผู้ดำเนินการ หมายความว่า ผู้ดำเนินการตามกฎหมายว่าด้วยสถานพยาบาลและให้หมายความรวมถึงผู้ดำเนินกิจการของสถานพยาบาลที่ไม่ใช่สถานพยาบาลของรัฐหรือสถานพยาบาลตามกฎหมายว่าด้วยสถานพยาบาลด้วยเจ้าหน้าที่ หมายความว่าบุคคลซึ่งผู้อำนวยการหรือผู้ดำเนินการมอบหมายให้ปฏิบัติการตามประกาศนี้นายทะเบียน หมายความว่าเจ้าหน้าที่ซึ่งได้รับมอบหมายให้รับผิดชอบเกี่ยวกับทะเบียนประวัติผู้เข้ารับการบำบัดรักษาผู้เข้ารับการบำบัดรักษา หมายความว่าผู้เสพยาเสพติดให้โทษ ผู้เสพและมีไว้ในครอบครองผู้เสพและมีไว้ในครอบครองเพื่อจำหน่ายหรือผู้เสพและจำหน่ายซึ่งยาเสพติดให้โทษปริมาณไม่เกินที่กำหนดในกฎกระทรวงที่สมัครใจขอเข้ารับการบำบัดรักษาก่อนความผิดจะปรากฏต่อพนักงานเจ้าหน้าที่หรือพนักงานฝ่ายปกครองหรือตำรวจสถานตรวจพิสูจน์ หมายความว่าสถานตรวจพิสูจน์ตามที่คณะกรรมการป้องกันและปราบปรามยาเสพติดตามกฎหมายว่าด้วยการป้องกันและปราบปรามยาเสพติดกำหนดโดยประกาศในราชกิจจานุเบกษาการตรวจพิสูจน์ หมายความว่าการตรวจเพื่อบ่งชี้ว่าเป็นยาเสพติดให้โทษหรือไม่ ชนิดใดประเภทใดข้อ๒หลักเกณฑ์ในการรับเข้าบำบัดรักษาในสถานพยาบาล มีดังนี้(๑)สถานพยาบาลรับบำบัดรักษาผู้เสพยาเสพติดให้โทษที่สมัครใจขอเข้ารับการบำบัดรักษาโดยให้บริการบำบัดรักษาตามวันและเวลาที่สถานพยาบาลกำหนด(๒)เอกสารหลักฐานที่ต้องนำมาแสดงต่อสถานพยาบาล คือบัตรประจำตัวประชาชนหรือหลักฐานซึ่งทางราชการออกให้ที่มีรูปถ่ายแสดงติดไว้พร้อมสำเนาทะเบียนบ้าน (ถ้ามี)(๓)ผู้เข้ารับการบำบัดรักษาต้องมีความตั้งใจจริงและตกลงใจรับการบำบัดรักษาครบถ้วนตามรูปแบบการบำบัดรักษาของสถานพยาบาลรวมทั้งปฏิบัติตามกฎระเบียบที่สถานพยาบาลกำหนด(๔)ผู้เข้ารับการบำบัดรักษาต้องให้ประวัติความเป็นจริงแก่สถานพยาบาลและยินยอมให้จัดทำทะเบียนประวัติผู้เข้ารับการบำบัดรักษาเก็บไว้ที่สถานพยาบาลรวมทั้งยินยอมให้เจ้าหน้าที่ปฏิบัติการ เพื่อประโยชน์ในการบำบัดรักษา เช่นตรวจค้นร่างกาย ถ่ายรูป ตรวจร่างกายและสภาพจิต(๕)ครอบครัวหรือญาติของผู้เข้ารับการบำบัดรักษาต้องให้ความร่วมมือและมีส่วนร่วมในการบำบัดรักษา(๖)ผู้เข้ารับการบำบัดรักษาต้องรับผิดชอบค่าใช้จ่ายในการบำบัดรักษาในอัตราค่าบริการของสถานพยาบาลเว้นแต่กรณีได้รับสิทธิยกเว้นเป็นบางส่วนหรือทั้งหมดกรณีที่ผู้เข้ารับการบำบัดรักษามีสิ่งที่สงสัยว่าเป็นยาเสพติดให้โทษไว้ในครอบครองนอกจากการปฏิบัติตามหลักเกณฑ์ข้างต้นแล้วให้ผู้เข้ารับการบำบัดรักษาแสดงสิ่งที่สงสัยว่าเป็นยาเสพติดให้โทษที่มีไว้ในครอบครองดังกล่าวและมอบแก่ผู้อำนวยการหรือผู้ดำเนินการผ่านทางนายทะเบียนของสถานพยาบาลนั้นๆ เพื่อดำเนินการตามข้อ ๓ (๒) ต่อไปข้อ๓ขั้นตอนในการรับเข้าบำบัดรักษาในสถานพยาบาล มีดังนี้(๑)การรับเข้าบำบัดรักษาในสถานพยาบาลกรณีที่ผู้เข้ารับการบำบัดรักษาเป็นผู้เสพยาเสพติดให้โทษและไม่มียาเสพติดให้โทษไว้ในครอบครองให้สถานพยาบาลดำเนินการ ดังต่อไปนี้ก)เจ้าหน้าที่ของสถานพยาบาลตรวจสอบเอกสารและหลักฐานของผู้ขอเข้ารับการบำบัดรักษาเพื่อการรับตัวเข้ารับการบำบัดรักษาให้ข้อมูลเกี่ยวกับการบำบัดรักษาให้คำแนะนำวิธีปฏิบัติและการเตรียมความพร้อมทั้งกับผู้เข้ารับการบำบัดรักษาและครอบครัวหรือญาติของผู้เข้ารับการบำบัดรักษาข)สัมภาษณ์สอบประวัติผู้เข้ารับการบำบัดรักษา และบันทึกข้อมูลลงในแบบ บสต. ๓ที่กระทรวงสาธารณสุขกำหนดไว้ โดยให้มีการลงลายมือชื่อผู้เข้ารับการบำบัดรักษาไว้ท้ายแบบฯดังกล่าว ตามความสมัครใจค)ตรวจร่างกายและสภาพจิต รวมทั้งตรวจทางห้องปฏิบัติการเพื่อประโยชน์ในการวิเคราะห์และวินิจฉัยปัญหาง)นายทะเบียนรวบรวมข้อมูลที่ได้ทั้งหมดจัดทำทะเบียนประวัติผู้เข้ารับการบำบัดรักษาโดยละเอียดซึ่งประวัติของผู้เข้ารับการบำบัดรักษาต้องเก็บรักษาไว้เป็นความลับจะเปิดเผยได้เฉพาะผู้เกี่ยวข้องเท่านั้นจ)เจ้าหน้าที่ของสถานพยาบาลรวบรวมข้อมูลและสถิติต่าง ๆเกี่ยวกับตัวผู้เข้ารับการบำบัดรักษาอย่างเป็นระบบและมีความเคลื่อนไหวเป็นปัจจุบัน(๒)การรับเข้าบำบัดรักษาในสถานพยาบาลกรณีที่ผู้เข้ารับการบำบัดรักษาเป็นผู้เสพยาเสพติดให้โทษและมีสิ่งที่สงสัยว่าเป็นยาเสพติดให้โทษไว้ในครอบครองอีกทั้งได้นำสิ่งที่สงสัยว่าเป็นยาเสพติดให้โทษดังกล่าวมามอบแก่ผู้อำนวยการหรือผู้ดำเนินการผ่านทางนายทะเบียนของสถานพยาบาลนั้นๆ นอกจากต้องดำเนินการตามขั้นตอนในข้อ ๓ (๑) แล้วให้สถานพยาบาลดำเนินการเกี่ยวกับสิ่งที่สงสัยว่าเป็นยาเสพติดให้โทษที่ผู้เข้ารับการบำบัดรักษานำมามอบให้ดังนี้ก)นายทะเบียนรับมอบสิ่งที่สงสัยว่าเป็นยาเสพติดให้โทษนั้นไว้โดยทำการตรวจสอบจำนวนปริมาณและน้ำหนัก และบรรจุสิ่งที่สงสัยว่าเป็นยาเสพติดให้โทษดังกล่าวลงในภาชนะที่เรียบร้อยแข็งแรง ปลอดภัยเท่าที่กระทำได้ แล้วปิดฉลากบนภาชนะบรรจุนั้นและจัดทำบันทึกการส่งมอบ-รับมอบสิ่งที่สงสัยว่าเป็นยาเสพติดให้โทษโดยลงลายมือชื่อผู้เข้ารับการบำบัดรักษาซึ่งเป็นผู้ส่งมอบและนายทะเบียนซึ่งเป็นผู้รับมอบไว้เพื่อเป็นหลักฐานแล้วจึงนำไปเก็บรักษาในที่ปลอดภัยเพื่อรอนำส่งตรวจพิสูจน์ฉลากปิดภาชนะบรรจุและบันทึกการส่งมอบ-รับมอบสิ่งที่สงสัยว่าเป็นยาเสพติดให้โทษให้เป็นไปตามแบบ บ. ๑ และ แบบ บ. ๒ ท้ายประกาศนี้ข)นายทะเบียนรายงานการรับมอบสิ่งที่สงสัยว่าเป็นยาเสพติดให้โทษให้ผู้อำนวยการหรือผู้ดำเนินการทราบพร้อมทั้งเสนอผู้อำนวยการหรือผู้ดำเนินการลงนามหนังสือนำส่งสิ่งที่สงสัยว่าเป็นยาเสพติดให้โทษไปตรวจพิสูจน์ตามแบบ บ. ๓ ท้ายประกาศนี้และให้นายทะเบียนส่งสิ่งที่สงสัยว่าเป็นยาเสพติดให้โทษดังกล่าวในสภาพตามที่ได้มีการดำเนินการตามก) พร้อมหนังสือนำส่งฯ และสำเนาบันทึกการส่งมอบ-รับมอบสิ่งที่สงสัยว่าเป็นยาเสพติดให้โทษไปตรวจพิสูจน์ที่สถานตรวจพิสูจน์โดยเร็วค)สถานตรวจพิสูจน์รับสิ่งที่สงสัยว่าเป็นยาเสพติดให้โทษที่จัดส่งมาตาม ข)ไว้เพื่อทำการตรวจพิสูจน์ด้วยวิธีการทางวิทยาศาสตร์ว่าสิ่งที่สงสัยฯนั้นเป็นยาเสพติดให้โทษหรือไม่ ชนิดใด ประเภทใด เมื่อได้ทำการตรวจพิสูจน์แล้วให้สถานตรวจพิสูจน์รายงานการตรวจพิสูจน์ ตามแบบ บ. ๔ ท้ายประกาศนี้ ให้สถานพยาบาลที่นำส่งมาตรวจพิสูจน์ได้ทราบภายในกำหนดเวลาไม่เกินสามสิบวันนับแต่วันที่สถานตรวจพิสูจน์ได้รับหนังสือนำส่งฯนั้นง)กรณีที่ผลการตรวจพิสูจน์พบว่าสิ่งที่ส่งมาตรวจพิสูจน์ตาม ค)เป็นยาเสพติดให้โทษให้สถานตรวจพิสูจน์นำส่งยาเสพติดให้โทษที่เหลือจากการตรวจพิสูจน์ไปเก็บรักษาที่สำนักงานคณะกรรมการอาหารและยากระทรวงสาธารณสุข ตามระเบียบว่าด้วยการเก็บรักษายาเสพติดให้โทษของกลางที่กระทรวงสาธารณสุขกำหนด หากผลการตรวจพิสูจน์ปรากฏว่าสิ่งที่ส่งมาตรวจพิสูจน์ฯนั้น ไม่ใช่ยาเสพติดให้โทษ ให้สถานตรวจพิสูจน์พิจารณาทำลายได้จ)นายทะเบียนบันทึกผลการตรวจพิสูจน์สิ่งที่สงสัยว่าเป็นยาเสพติดให้โทษที่รับมอบจากผู้เข้ารับการบำบัดรักษาตามรายงานการตรวจพิสูจน์ในค)ลงในทะเบียนประวัติผู้เข้ารับการบำบัดรักษาและจัดเก็บรายงานการตรวจพิสูจน์ดังกล่าวไว้เป็นหลักฐานต่อไปข้อ๔ ให้ผู้อำนวยการหรือผู้ดำเนินการจัดให้มีการเก็บรักษาทะเบียนประวัติผู้เข้ารับการบำบัดรักษาตามข้อ๓ (๑)พร้อมเอกสารหลักฐานการรับเข้าบำบัดรักษาในสถานพยาบาลของผู้เข้ารับการบำบัดรักษานั้นตามข้อ๓ (๒) (ถ้ามี) ไว้เป็นเอกสารลับเอกสารลับตามวรรคหนึ่งให้เก็บรักษาไว้มีกำหนดเวลาสิบปีนับแต่วันที่รับเข้าบำบัดรักษาและจะเปิดเผยได้เฉพาะต่อผู้มีหน้าที่เกี่ยวข้องหรือผู้มีอำนาจตามกฎหมายที่จะเข้าถึงเอกสารดังกล่าวข้อ๕[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศ ณ วันที่ ๒๕พฤษภาคม พ.ศ. ๒๕๔๙เรวัต วิศรุตเวชรองปลัดกระทรวงปฏิบัติราชการแทนปลัดกระทรวงสาธารณสุขประธานกรรมการควบคุมยาเสพติดให้โทษ[เอกสารแนบท้าย]๑.ฉลากปิดภาชนะบรรจุสิ่งที่สงสัยว่าเป็นยาเสพติดให้โทษ (แบบ บ. ๑)๒.บันทึกการส่งมอบ-รับมอบสิ่งที่สงสัยว่าเป็นยาเสพติดให้โทษ (แบบ บ. ๒)๓. หนังสือนำส่งสิ่งที่สงสัยว่าเป็นยาเสพติดให้โทษเพื่อตรวจพิสูจน์(แบบ บ. ๓)๔.รายงานการตรวจพิสูจน์ (แบบ บ. ๔)(ดูข้อมูลจากภาพกฎหมาย)นันทนา/ผู้จัดทำ๒๖ มิถุนายน ๒๕๔๙ธนวัชร/ผู้ปรับปรุง๑๓ มิถุนายน ๒๕๖๐[๑]ราชกิจจานุเบกษา เล่ม ๑๒๓/ตอนพิเศษ ๗๒ ง/หน้า ๑๒/๒๒มิถุนายน ๒๕๔๙